Poziția MAE în cazul comandantului român mort pe o navă israeliană.
Un comandant de navă român a fost găsit mort pe o navă israeliană. MAE: autoritățile omaneze au confirmat decesul unui cetățean român aflat la bordul "Mercer Street". MAE precizează că familia românului a fost contactată.
Cu privire la informațiile apărute în spațiul public privind decesul unui navigator român, ca urmare unui incident cu caracter violent care a implicat, în zona strâmtorii Hurmuz, nava "Mercer Street", pe care se afla acesta, Ministerul Afacerilor Externe precizează că, prin intermediul Ambasadei României la Muscat și al Ambasadei României la Londra, s-a autosesizat și a întreprins măsuri specifice în regim de urgență. MAE precizează că natura exactă a incidentului este încă în curs de investigare de către autoritățile competente.Reprezentanții Ambasadei României la Muscat au contactat de urgență autoritățile omaneze pentru a obține informații cu privire la cetățenia și identitatea victimelor. Urmare demersurilor misiunii diplomatice, autoritățile omaneze au confirmat decesul unui cetățean român aflat la bordul navei.De asemenea, având în vedere faptul că nava este administrată de o companie care își desfășoară activitatea și în Regatul Unit al Marii Britanii și Irlandei de Nord, Ambasada României la Londra a întreprins demersuri pe lângă companie pentru informații suplimentare. Ca urmare a demersurilor Ambasadei României la Londra, reprezentanții companiei au precizat că familia cetățeanului român a fost notificată cu privire la deces, prin intermediul agenției angajatoare din România.CITEȘTE ȘI Noi detalii privind cazul comandantului român mort pe o navă israeliană: "Atac terorist iranian“MAE menționează că, până la acest moment, la nivelul misiunilor României nu au fost recepționate solicitări de asistență consulară în legătură cu acest incident.Ministerul Afacerilor Externe, prin Ambasadele României la Muscat și Londra, continuă dialogul cu locale, fiind pregătit să acorde asistență consulară, în limita competențelor legale.Ministerul Afacerilor Externe folosește acest prilej pentru a exprima regretul profund pentru decesul cetățeanului român și transmite condoleanțe familiei acestuia. MAE va acorda întreaga asistență necesară. De asemenea, va urmări activ în investigația în curs privind natura și circumstanțele incidentului violent care a dus la decesul cetățeanului român.